stanford-oval/wikipedia huggingface dataset:
Aave koneessa
Rylen arviointi opista > Kategoriavirheet

Rylen esimerkissä esiintyvät kategoriavirheet ovat seurausta siitä, että ihmiset eivät tiedä, kuinka käyttäisivät oikein käyttämiään käsitteitä. Heidän kohtaamansa filosofiset ongelmat seuraavat kyvyttömyydestä käyttää luonnollisen kielen tiettyjä piirteitä. Teoreettisesti mielenkiintoisia kategoriavirheitä ovat sellaisten henkilöiden tekemät virheet, jotka osaavat käyttää käsitteitä tutuissa tilanteissa mutta sijoittavat käsitteet abstraktissa ajattelussa väärään kategoriaan.
Esimerkkinä kategoriavirheestä on ulkomainen opiskelija, joka vierailee jossain yliopistossa. Kun hänelle esitellään esimerkiksi eri kampusalueita, rakennuksia ja kirjastoja, hän kysyy: "Mutta missä yliopisto on?" Tässä opiskelija sekoittaa yliopiston olemassaolon kampusten, rakennusten ja kirjastojen olemassaoloon. Yliopisto on kuitenkin olemassa korkeammalla tasolla, ja se käsittää rakennusten lisäksi muun muassa henkilökunnan, oppilaat ja opetusohjelman eikä kuulu niiden kanssa samalle kategoriatasolle. Opiskelija tekee siis kategoriavirheen olettamalla, että yliopisto on samalla kategoriatasolla kuin rakennukset.
Dualismi kannattaa mielen ja ruumiin polaarista vastakohtaisuutta. Kielen tasolla mielen ominaisuudet ovat fyysisten ominaisuuksien loogisia negaatioita (aristoteelisessa merkityksessä). Tällöin ne kuuluvat kategorian käsitteen perusteella samaan loogiseen tyyppiin. Rylen mukaan tällainen käyttö on merkki kategoriavirheestä, joka koskee mielen ilmiöistä käytettyjä kuvauksia, jotka eivät kuulu oikein niihin kategorioihin, joita käytetään kuvaamaan ruumiin ilmiöitä, kuten substanssin kategoria.
Rylen arviointi opista > Descartesin kategoriavirheen alkuperä

Descartesin oli pakko tieteilijänä hyväksyä klassinen mekaniikka, mutta uskonnollisena ja moraalisena henkilönä hän ei voinut hyväksyä, niin kuin esimerkiksi Hobbes teki, siitä helposti seuraavaa johtopäätöstä, jonka mukaan ihmismieli poikkeaa kellonkoneistosta vain monimutkaisuudessaan. Descartes ja monet hänen jälkeensä tulleet filosofit pyrkivät välttämään tämän ajattelemalla, että koska mekaniikan lait selittävät liikkeitä avaruudessa, täytyy olla olemassa muita lakeja, jotka selittävät mielen ei-avaruudellisen toiminnan.
Kaikkiin mielen ilmiöitä koskeviin filosofisiin spekulaatioihin upotetun kartesiolaisen myytin purkamiseksi Ryle ehdotti luonnollisen kielen loogista analyysiä ja tavalliseen keskusteluun piilotettujen kategoriavirheiden korjaamista. Mielen tapahtumat kuuluvat todellisuudessa suhteiden kategoriaan, eivät substanssin kategoriaan. Kartesiolaisen myytin purkamisesta seuraa mielen ja ruumiin välisen eron purkautuminen ja siten mielen ja ruumiin ongelman purkautuminen, koska kielen loogisen analyysin jälkeen todellista ongelmaa ei ole enää olemassa. Kyseessä on ollut vain näennäisongelma.
21. tammikuuta

21. tammikuuta on gregoriaanisen kalenterin mukaan vuoden 21. päivä. Vuodesta on jäljellä 344 päivää (karkausvuonna 345).
Nimipäivät

suomalainen kalenteri: Aune, Oona, Netta, Auni
suomenruotsalainen kalenteri: Agnes, Agneta
ortodoksinen kalenteri: Maksima, Visa, Jouko, Valeri, Auni
pohjoissaamenkielinen kalenteri: Ávdnos
vanhemmissa kalentereissa: Agneeta, Auneta, Aunikki, Hilding, Vincentus
Tapahtumia

1793 – Ranskan kuningas Ludvig XVI teloitettiin.
1911 – Ensimmäinen Monte Carlon ralli alkoi.
1924 – Vladimir Iljitš Lenin kuoli.
1925 – Albania julistautui tasavallaksi.
1932 – Suomi ja Neuvostoliitto solmivat hyökkäämättömyyssopimuksen.
1940 – Talvisota: Ainolan lastentarha tuhoutui pommituksessa Oulussa.
1941 – Toinen maailmansota: australialaiset ja brittiläiset joukot hyökkäsivät Libyan Tobrukiin.
1954 – Ensimmäinen ydinkäyttöinen sukellusvene, USS Nautilus, laskettiin vesille Grotonissa Connecticutissa.
1968 – Etelä-Korean presidentti Park Chung-hee yritettiin murhata.
1976 – Concorden ensimmäinen kaupallinen lento.
1977 – Yhdysvaltain presidentti Jimmy Carter armahti lähes kaikki Vietnamin sodan kutsuntoja pakoilleet.
1981 – Ensimmäinen DeLorean-urheiluauto valmistui DMC:n tehtaalla Dunmurryssä, Pohjois-Irlannissa.
1994 – Miehensä John Bobbittin peniksen katkaissut Lorena Bobbitt todettiin yhdysvaltalaisessa oikeusistuimessa tilapäisen mielenhäiriön takia syyttömäksi.
2014 – Itä-Ukrainan sota: Donetskin kansainvälisen lentoaseman ukrainalaiset puolustajat vetäytyivät aseman terminaalirakennuksista kiivaiden taistelujen jälkeen.
Ōshika

| Ōshika |
| --- | --- |
 lippu:  vaakuna

Valtio:  Japani
Prefektuuri:  Naganon prefektuuri
Pinta-ala:  
 – Kokonaispinta-ala:  248,3 km²
Väkiluku (2020):  1 021
 – Väestötiheys:  4,1 as./km²
Infobox OKVirheellinen NIMI-arvo: 
Ōshika (jap. 大鹿村, Ōshika-mura) on kyläkunta Japanin Naganon prefektuurissa. Sen väkiluku on 1 021, pinta-ala 248,3 neliökilometriä ja väestötiheys 4,1 asukasta neliökilometrillä. Väkiluku laski vuosina 2015-2020 0,04 prosentilla eli kahdella asukkaalla. Ōshika on lueteltuna yhtenä Japanin kauneimmista kylistä.
Väestönkehitys

Lähde:
| Vuosi | Väestö | Muutos |
| --- | --- | --- |
| 1995 | 1 641 |  |
| 2000 | 1 522 | -119 |
| 2005 | 1 356 | -166 |
| 2010 | 1 160 | -184 |
| 2015 | 1 023 | -137 |
| 2020 | 1 021 | -2 |
Yläinen Myyräjärvi

| Yläinen Myyräjärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Jämsä
Koordinaatit:  61°45′46″N, 25°13′00″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Päijänteen alue (14.22)
Laskuoja:  oja Keskiseen Myyräjärveen 
Järvinumero:  14.221.1.096
Mittaustietoja
Pinnankorkeus:  101,7 m  
Pituus:  200 m  
Leveys:  110 m  
Rantaviiva:  0,476 km  
Pinta-ala:  1,288 ha  
Saaria:  ei saaria 
 fiYläinen Myyräjärvi 
Yläinen Myyräjärvi  on Keski-Suomessa Jämsässä Arvajan kylän lähellä sijaitseva järvi.
Maantietoa

Järven pinta-ala on 1,3 hehtaaria, se on 200 metriä pitkä ja 100 metriä leveä. Järvellä ei ole kartan mukaan saaria.  Sen rantaviivan pituus on 500 metriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Päijänteen alueella (14.22), jonka Päijänteen lähialueeseen (14.221) se kuuluu. Järven vedenpinnan korkeus on 101,7 metriä mpy.
Édouard Jetté

Édouard Jetté (9. elokuuta 1898 – 30. tammikuuta 1988) oli kanadalainen roomalaiskatolinen piispa. Hänet vihittiin papiksi Jolietten hiippakuntaan 31. toukokuuta 1923 ja nimitettiin sen vihkipiispaksi sekä Tabaen titulaaripiispaksi 3. tammikuuta 1948. Piispaksi vihkiminen seurasi 14. huhtikuuta. Jetté erosi tehtävistään vihkipiispana 3. tammikuuta 1968 ja kuoli 20 vuotta myöhemmin.
Jetté osallistui Vatikaanin toiseen kirkolliskokoukseen.
Ōsaka Tenman-gū

| Ōsaka Tenman-gū> 大阪天満宮 |
| --- | --- |

Sijainti:  Osaka, Japani
Koordinaatit:  34°41′50.7″N, 135°30′46.8″E
Rakennustyyppi:  šintolainen pyhäkkö
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Ōsaka Tenman-gū (jap. 大阪天満宮) on šintolainen pyhäkkö Osakassa. Se on yksi Japanin merkittävimmistä Tenjinille omistetuista pyhäköistä, ja siellä pidetään vuosittain Tenjin matsuri -festivaali.
Ōsaka Tenman-gū on koulutuksen ja taiteiden kamina palvotun, Sugawara no Michizanen tunnetuin pyhäkkö. Sugawara no Michizane oli 900-luvulla elänyt oppinut ja poliitikko. Alkuperäisen pyhäkön rakennutti vuonna 949 keisari Murakami rauhoittaakseen Michizanen levotonta sielua. Pyhäkkö on tuhoutunut tulipalossa useita kertoja, ja sen päähalli, honden ja pääportti ovat vuodelta 1845.
Ōsaka Tenman-gū tunnetaan myös Tenjin matsuri -festivaalista, joka järjestetään vuosittain 24.–25. heinäkuuta. Sen aikana jumalallista kantotuolia, mikoshia kuljetetaan ympäri kaupunkia. Festivaalia on järjestetty yli tuhannen vuoden ajan, ja sen väitetään alkaneen, kun pyhäkön läheltä joesta oli löytynyt pyhä keihäs.
Aiheesta muualla

Kuvia tai muita tiedostoja aiheesta Ōsaka Tenman-gū Wikimedia Commonsissa
Kotisivut (Arkistoitu – Internet Archive) (japaniksi)
Zlatan Saračević

| Mitalit> Maa:   Jugoslavia.Miesten yleisurheilu.Sisäratojen EM-kilpailut  | Mitalit> Maa:   Jugoslavia.Miesten yleisurheilu.Sisäratojen EM-kilpailut  | Mitalit> Maa:   Jugoslavia.Miesten yleisurheilu.Sisäratojen EM-kilpailut  | Maa:   Jugoslavia> Miesten yleisurheilu. |
| --- | --- | --- | --- |
|  Kultaa | Sindelfingen 1980 | kuulantyöntö |  |
|  Pronssia | Grenoble 1981 | kuulantyöntö |  |
| Universiadit  | Universiadit  | Universiadit  |  |
|  Hopeaa | Edmonton 1983 | kuulantyöntö |  |
Zlatan Saračević (s. 27. heinäkuuta 1956 Zenica) on bosniahertsegovinalainen kuulantyöntäjä, joka aktiiviurallaan edusti myös Jugoslaviaa.
Saračević voitti sisäratojen Euroopan-mestaruuden Sindelfingenissä 1980 tuloksella 20,43, ja sai EM-hallipronssia Grenoblessa 1981 tuloksella 19,40. Hän saavutti universiadeissa hopeaa 1983 tuloksella 19,66. Hän karsiutui loppukilpailusta Barcelonan olympialaisissa 1992.
Hän voitti kultaa Balkanin kisoissa 1989 sekä Jugoslavian-mestaruuden 1981 ja 1989.
Saračević työnsi ennätyksensä 21,11 Zagrebissa 16. kesäkuuta 1984. Sisäradoilla hän työnsi parhaimmillaan 20,57 Budapestissa 1. helmikuuta 1980
Yeo Min-ji

Yeo Min-ji vuonna 2010.
Yeo Min-ji (s. 27. huhtikuuta 1993) on eteläkorealainen jalkapalloilija. Hän on pelipaikaltaan hyökkääjä. Hän voitti alle 17-vuotiaiden maailmanmestaruuden vuonna 2010. Hänet palkittiin turnauksen parhaana pelaajana ja parhaana maalintekijänä. Hän pelasi alle 20-vuotiaiden MM-kilpailuissa vuonna 2012. Leeltä jäivät vuoden 2015 naisten MM-kilpailut loukkaantumisten vuoksi väliin mutta hän kuului Etelä-Korean joukkueeseen vuoden 2019 MM-kilpailuissa, joissa hän pääsi kahdessa ottelussa vaihtopelaajana kentälle ja pelasi yhden ottelun kokonaan sekä teki joukkueensa ainoan maalin koko kisoissa. MM-kisojen 2019 päättyessä hän on pelannut yhteensä 38 maaottelua ja tehnyt niissä 13 maalia.
Yeo Jin-goo

| Yeo Jin-goo |
| --- | --- |

Henkilötiedot
Syntynyt: 13. elokuuta 1997 (ikä 27) Soul, Korean tasavalta
Ammatti:  näyttelijä
Näyttelijä
Aktiivisena:  2005–
Aiheesta muualla
janusent.com/star/yeo_jingoo
IMDb
Yeo Jin-goo (hangul: 여진구, s. 13. elokuuta 1997 Soul, Korean tasavalta) on korealainen näyttelijä. Yeo aloitti uransa lapsinäyttelijänä; hänen ensiesiintymisensä tapahtui elokuvassa Sad Movie (2005). Hän on esiintynyt myös mm. elokuvissa A Frozen Flower (2008), Giant (2010), Moon Embracing the Sun (2012) ja Missing You (2012). Yksi hänen tunnetuimmista rooleistaan on elokuvan Hwayi: A Monster Boy (2013) päärooli, josta hän voitti parhaan uuden näyttelijän palkinnon Blue Dragon Film Awardsissa.
Sittemmin Yeolla on ollut päärooli mm. elokuvissa Shoot Me in the Heart (2015), The Long Way Home (2015) ja Warriors of the Dawn (2017). Tämän lisäksi hän on näytellyt myös draamoissa Orange Marmalade (2015), The Royal Gambler (2016), Circle (2017), Reunited Worlds (2017), The Crowned Clown (2019), My Absolute Boyfriend (2019) ja Hotel del Luna (2019).
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Yeo Jin-goo
Ye Zheyun

Ye Zheyun, joka tunnetaan myös usein nimellä herra Ye, on kiinalainen liikemies, jota epäillään sekaantumisesta Euroopan jalkapallo-otteluihin liittyviin vedonlyöntihuijauksiin. Hänestä on annettu kansainvälinen pidätysmääräys.
Yen toimet Suomessa

Kesäkuussa 2005 Ye osti Suomen Veikkausliigassa pelaavan AC Allianssin ja toi seuran toimitusjohtajaksi belgialaisen Olivier Surayn, valmentajaksi Thierry Pisterin sekä joukon uusia pelaajia. Allianssi pelasi ensimmäisen ottelunsa uusien omistajien alaisuudessa FC Hakaa vastaan ja hävisi heikolla esityksellä murskanumeroin 8–0, mikä herätti yleisiä epäilyjä tahallaan häviämisestä.
Pian Yen mielenkiinto Allianssia kohtaan laantui, kun vedonlyöntitoimistot eivät enää ottaneet Allianssin otteluja listoilleen. Myöhemmin Suray myönsi poliisikuulusteluissa, että Allianssi hävisi kyseisen avausottelun tahallaan.
Yen toimet Belgiassa

Yetä, Surayta ja pelaaja-agentti Pietro Allattaa epäillään vastaavanlaisista sopupelihuijauksista myös Belgiassa. Sopupeleistä epäillään kolmea Belgian pääsarjan seuraa: Lierseä, Sint-Truidenia ja La Louvieria.
La Louvieren entinen valmentaja Gilbert Bodart kertoi maaliskuussa tiedotusvälineille, että kiinalaismafia uhkaili häntä ja hänen perhettään, että hänen joukkueensa häviäisi ottelun Club Bruggea vastaan. Belgialaistiedotusvälineiden mukaan La Louvierin puheenjohtajalle Filippo Gaonelle maksettiin  500 000 euroa pelien järjestämisestä. Myös seuran lakimies Laurent Denis on asiasta syytettynä.
Worms World Party

| Worms World Party |
| --- | --- |

Kehittäjä:  Team 17
Julkaisija:  Virgin Interactive ja Titus Interactive
Jakelija:  Steam ja GOG.com
Säveltäjä:  Bjørn Lynne
Pelisarja:  Worms
Julkaistu:  Microsoft WindowsEU 6. huhtikuuta 2001NA 16. kesäkuuta 2001 DreamcastEU 27. huhtikuuta 2001NA 3. kesäkuuta 2001 PlayStation 14. joulukuuta 2001 Game Boy AdvanceEU 4. lokakuuta 2002NA 29. lokakuuta 2002
Lajityyppi:  taktiikkapeli
Pelimuoto:  yksinpeli ja moninpeli
Ikäluokitus:  ESRB: Kaikenikäisille  PEGI 7  USK 6 
Alusta:  Game Boy Advance, N-Gage, PlayStation, Sega Dreamcast, Windows, Windows Mobile
Jakelumuoto:  CD-ROM ja digitaalinen jakelu
Lisää peliartikkeleitaVideopelien teemasivulla
Infobox OK  : 
Worms World Party on Team 17:n kehittämä ja Tituksen julkaisema taktiikkapeli. Peli on julkaistu vuonna 2001 Sega Dreamcastille, PlayStationille ja Windowsille, sekä myöhemmin Game Boy Advancelle, N-Gagelle ja Windows Mobilelle.
Peli on jatkoa Worms-pelisarjalle.
Pelaaminen

Pelissä on työkaluja (utilities), jotka auttavat pelaamista ja kestävät joko vuoron tai koko pelikierroksen. Työkalut astuvat voimaan joko kun laatikko poimitaan tai käytettäessä aseiden tapaan, jolloin ne eivät kuitenkaan lopeta vuoroa.
Ääniraita

Pelin musiikin sävelsi Bjørn Lynne. Hän vastasi myös pelin äänisuunnittelusta.
Madoille voi muista versioista poiketen myös valita suomenkieliset äänet.
Vastaanotto

Peli on saanut GameSpotin arvostelussa arvosanaksi 7,4/10.
Aiheesta muualla

Worms World Party MobyGamesissa (englanniksi)
Worms World Party Internet Movie Databasessa (englanniksi)
Viralliset sivut (Arkistoitu – Internet Archive) (englanniksi)
-pelisarja
| 2D-versiot |
| --- | --- |
Ensimmäinen sukupolvi:   Worms  The Director's Cut 
Toinen sukupolvi:   Worms 2  Armageddon  World Party  Battle Pack 
Kolmas sukupolvi:   Open Warfare  Worms XBLA  Open Warfare 2  A Space Oddity 
3D-versiot
Ensimmäinen sukupolvi:   3D  Forts  Mayhem 
Muut pelit
Muut:   Worms Pinball  Worms Blast  Javapelit
Zc

Zc tarkoittaa seuraavia:
Royal Swazi National Airways, IATA-koodi ZC, lentoyhtiö
tseptocoulombi, tunnus zC, sähkövarauksen yksikkö
tsettacoulombi, tunnus ZC, sähkövarauksen yksikkö.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Zc”, voi hakea sivunnimihaulla, laajalla sivunnimihaulla tai tekstihaulla.
Zlata Ohnjevitš

Zlata Ohnjevitš
Zlata Ohnjevitš (ukr. Злата Огнєвіч; oik. Inna Leonidivna Bordjuh, ukr. Інна Леонідівна Бордюг; s. 12. tammikuuta 1986 Murmansk, Venäjä) on ukrainalainen laulaja ja poliitikko. Hän edusti Ukrainaa vuoden 2013 Euroviisuissa.
Zlatan isä on kotoisin Serbiasta ja äiti Italiasta, mutta Zlata syntyi Venäjällä. Hän muutti viisivuotiaana perheensä mukana Ukrainaan, mistä hän löysi kolme tähänkin päivään säilynyttä intohimoaan: meren, vuoret ja musiikin. Intohimot myös tukivat Zlatan laulutaitoja, sillä hänen mukaansa pitkät sukellukset veden pinnan alla auttoivat häntä pidättämään henkeään, ja sen myötä hän pystyy laulamaan korkeita ja pitkiä nuotteja ilman välihengitystä.
Kouluvuosiensa jälkeen Zlata lähti Kiovaan opiskelemaan musiikkia. Hän on myös tehnyt töitä radiojuontajana ja Ukrainan armeijan orkesterin solistina. Zlata osallistui Ukrainan Euroviisukarsintoihin ensimmäistä kertaa vuonna 2010 kappaleella "Tiny Island". Hän sijoittui viidenneksi. Vuotta myöhemmin hän kokeili onneaan uudestaan kappaleella "The Kukushka", ja sijoittui toiseksi. Vuonna 2013 hän osallistui taas Ukrainan viisukarsintoihin kappaleella "Gravity". Hän sai täydet pisteet niin tuomaristolta kuin yleisöltäkin, ja pääsi edustamaan Ukrainaa Eurovision laulukilpailuun Malmöhön, Ruotsiin. Vuonna 2013 hän toimi Kiovassa järjestettyjen Lasten Euroviisujen juontajana.
Ognevitš valittiin Ukrainan parlamenttiin vuoden 2014 vaaleissa Oleh Ljaškon radikaalipuolueen listalta. Hän kuitenkin erosi parlamentista vuonna 2015. Syyksi erolle hän kertoi todistamansa korruption määrän.c
Palkinnot

Voitti kilpailun "The First Singing Radio Hosts"
Voitti kilpailun "People’s Star 3"
Sai nimityksen “The Best Voice of Ukraine” (Ukrainan paras lauluääni) ja voitti erikoispalkinnon
Zlata esiintyi "Crimea Music Fest in Yalta" ja sai tuomareilta erikoispalkinnon
Oli vuonna 2011 "Person of the Year" Ukrainassa
Yukon (Oklahoma)

| Yukon |
| --- | --- |
 Mylly Yukonissa.

Valtio:  Yhdysvallat
Osavaltio:   Oklahoma
Piirikunta:  Canadian
Pinta-ala:  
 – Kokonaispinta-ala:  68,85 km²
 – Josta vettä:  0,15 km² 
Väkiluku (2010):  22 709
Aikavyöhyke:  UTC-6 (kesäaika UTC-5)
 
 Kaupungin kotisivut 
Infobox OKVirheellinen NIMI-arvo: 
Yukon on kaupunki Canadianin piirikunnassa Oklahoman osavaltiossa Yhdysvalloissa. Sen väkiluku oli vuoden 2010 väestönlaskennassa 22 709. Kaupunki sijaitsee Oklahoma Cityn metropolialueella. Shelli Selby toimii Yukonin pormestarina.
Kuvia kaupungista

Kaupunginkirjasto.
Canadian Valleyn sairaala.
Vesitorni Yukonissa.
Aiheesta muualla

Kuvia tai muita tiedostoja aiheesta Yukon (Oklahoma) Wikimedia Commonsissa
Zlatan Bajramović

| 0 | 1 | 2 |
| --- | --- | --- |

Henkilötiedot
Koko nimi: Zlatan Bajramović
Syntymäaika: 12. elokuuta 1979
Syntymäpaikka:  Hampuri, Länsi-Saksa
Pelipaikka: keskikenttäpelaaja
Pituus: 182 cm
Seurat
| Vuodet | Seura | O (M) |
| 1999–2002 2002–2005 2005–2008 2008–2011 | FC St. Pauli SC Freiburg FC Schalke 04 Eintracht Frankfurt | 68 (6) 71 (24) 64 (6) 17 (0) |
Maajoukkue
| 2002–2009 | Bosnia-Hertsegovina | 35 (3) |
 Seurajoukkueuran tilastot kattavat vain kansalliset sarjat.  Maajoukkueuran tilastot päivitetty 21. elokuuta 2019.
Zlatan Bajramović (s. 12. elokuuta 1979 Hampuri, Länsi-Saksa) on bosniahertsegovinalainen jalkapalloilija, joka edusti urallaan Saksan Bundesliigassa FC St. Paulia, SC Freiburgia, Schalke 04:ää ja Eintracht Frankfurtia. 182 senttimetriä pitkä Bajramović pelasi puolustavassa roolissa keskikentällä.
Bajramović pelasi Bosnia ja Hertsegovinan maajoukkueessa 35 ottelua ja teki niissä kolme maalia. Hän on kuitenkin asunut koko ikänsä Saksassa.
Aiheesta muualla

Kuvia tai muita tiedostoja aiheesta Zlatan Bajramović Wikimedia Commonsissa
Bajramović Yahoo! Sportsin tietokannassa (saksaksi)
Yläinen Neulajärvi

| Yläinen Neulajärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Kuhmoinen
Koordinaatit:  61°38′57″N, 24°49′04″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Pääskylänjoen valuma-alue (35.76)
Laskujoki:  oja Alaiseen Neulajärveen 
Järvinumero:  35.761.1.007
Mittaustietoja
Pinnankorkeus:  137,6 m  
Rantaviiva:  0,654 km  
Pinta-ala:  1,756 ha  
Saaria:  ei saaria 
 fiYläinen Neulajärvi 
Yläinen Neulajärvi on Pirkanmaalla Kuhmoisissa Ojastenkulmalla sijaitseva järvi.
Maantietoa

Järven pinta-ala on 1,8 hehtaaria ja se on 250 metriä pitkä ja 100 metriä leveä. Metsäjärvellä ei ole kartan mukaan saaria ja se on autio. Sen rantaviivan pituus on 650 metriä ja sen rannat ovat soistuvaa metsämaata. Järven itäpuolella kulkee metsäautotie, joka haarautuu Ojastenkulmalla yhdystieltä 3282.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Pääskylänjoen valuma-alueella (35.76), jonka Pääskylänjoen suualueeseen (35.761) se kuuluu. Järven vedenpinnan korkeus on 137,6 metriä mpy. Siihen on johdettu metsäoja Paasmäeltä ja siihen laskee Ison Vuorijärven laskuoja luoteesta. Järven laskuoja lähtee sen eteläpäästä ja se virtaa ensin Alaisen Neulajärven läpi ennen laskemistaan Haanjoen Lemolahteen.
Historiaa

Vuoden 1855−1856 Kalmbergin kartastossa on viitteitä, että tämä ja Alainen Neulajärvi olisi ollut yhtä järveä.
Ōshio (1937)

| Ōshio/大潮 |
| --- | --- |
 Ōshio

Aluksen vaiheet
Rakentaja:  Maizurun laivastoarsenaali
Kölinlasku:  5. elokuuta 1936
Laskettu vesille:  19. huhtikuuta 1937
Palveluskäyttöön:  31. lokakuuta 1937
Poistui palveluskäytöstä:  upotettu 20. helmikuuta 1943
Tekniset tiedot
Uppouma:  2 408 t
Pituus:  118,3 m (kokonaispituus) 115 m (vesiraja)
Leveys:  10,3 m
Syväys:  3,7 m
Koneteho:  51 000 shp
Nopeus:  34,85 solmua
Miehistöä:  230
Aseistus
Aseistus:  6 x 12,7 cm/50 type 3 28 x 2,5 cm type 96 -ilmatorjuntatykkiä 4 x 13 mm type 93 -ilmatorjuntatykkiä 8 x 61 cm torpedoputkea 36 x syvyyspommia
Ōshio (jap. 大潮) oli Keisarillisen Japanin laivaston Asashio-luokan hävittäjä toisessa maailmansodassa.
Valmistus

Alus tilattiin vuoden 1934 Maru-2 ohjelmassa Maizurun laivastontelakalta, missä köli laskettiin 5. elokuuta 1936. Alus laskettiin vesille 19. huhtikuuta 1937 ja valmistui 31. lokakuuta 1937.
Palvelus

Toisen maailmansodan alussa alus kuului Etelä-Kiinan merellä Malaijille hyökänneen laivaston 8. hävittäjädivisioonaan sisaralustensa Asashion, Michishion ja Arashion kanssa. Alkuvuodesta 1942 alus siirrettiin divisioonan mukana Alankomaiden Itä-Intiaan, jossa alus osallistui 19. helmikuuta Bandoengin salmessa Alankomaiden laivaston Hr. Ms. Piet Heinin upottamiseen.
Alus upposi 20. helmikuuta 1943.
Ylli

Ylli on 30 metriä pitkä entinen teräsproomu, joka on tehty vuonna 1907 rakennetun matkustajahöyrylaiva Ylä-Keiteleen rungosta 1950-luvulla. Aluksen kotisatama on Keitele-järven rannassa Viitasaarella.
Liikenteestä vuonna 1948 poistettu S/S Ylä-Keitele siirtyi vuonna 1951 Viitasaaren Höyrylaiva Osakeyhtiöltä Osuusliike Sisämaan (SOK) omistukseen yhdessä maa-alueen ja varastorakennuksen kanssa. Osuusliike myi ensiksi laivan irtaimiston huutokaupalla ja myöhemmin vuonna 1953 itse laivan. Ylä-Keiteleen uudeksi omistajaksi tuli viitasaarelainen yhtiö Haapaniemen Saha E. Saraste.
Ylä-Keiteleen hyttirakenteet purettiin Suolahdessa vuonna 1954, ja laivasta poistettiin höyrykone ja kattila. Kone myytiin Alajärven Sahalle, jossa sitä käytettiin sähkögeneraattorin pyörittämiseen. 1970-luvulla höyrykone myytiin romuksi. Kattila romutettiin jo laivasta poistettaessa.
Ylä-Keiteleen muutostyö proomuksi jatkui Viitasaarella, ja alus valmistui kesäkuussa 1958, jolloin se telakoitiin Suolahdessa, maalattiin, katsastettiin ja otettiin liikenteeseen. Aluksen perään rakennettiin korkea ohjailuhytti. Aluksen uusi nimi "Ylli" oli lyhenne nimestä Ylä-Keitele. Tätä lyhennettä olivat lapset käyttäneet jo 1910-luvulla.
Yllin palvelu proomuna jäi lyhyeksi, sillä vuonna 1964 proomuliikenne loppui VR:n purettua Suolahdessa olleen proomujen lastauspaikan sen tilalle rakennetun nippunosturin tieltä. Viimeinen puutavarakuorma Yllillä kuljetettiin kesäkuussa 1964.
Vuoden 1964 jälkeen Ylli jäi rappeutumaan ja upposi lopulta. Vuonna 1991 se nostettiin pintaan ja hinattiin Äänekoskelle telakoitavaksi. Aluksen pohja paikattiin ja maalattiin. Vuoden 1991 jälkeen Yllin kunnostaminen on jatkunut.